projecte-aina/catalan_government_crawling huggingface dataset:
"Tresors amagats" és un aparador situat en una prestatgeria de la secció Col·leccions de la segona planta.
Té una periodicitat bimestral i està dedicat, justament, a la difusió de col·leccions actuals o tancades que mereixen ser destacades per la seva peculiaritat o trajectòria editorial.
S'hi han exposat llibres de les mítiques "La cua de palla" - col·lecció de novel·la negra dirigida per Manuel de Pedrolo -, "Colección de teatro" - de les més importants vinculades al teatre durant els anys cinquanta i seixanta del segle XX a Espanya-, "Petita biblioteca universal" d'Edicions 62, la "Biblioteca Clásica Gredos", els "Llibres dels quatre Cantons" de Curbet Edicions, "Libros del asteroide", "El club dels novel·listes" del Club Editor fundat per Joan Sales, o "Biblioteca Salvat de Grandes Temas".
La secció posa a l'abast directe títols de les següents col·leccions editorials: "El libro de bolsillo" d'Alianza Editorial, la "Bernat Metge" de clàssics grecollatins, "Punto Omega" de l'editorial Guadarrama, "Episodis de la Historia" de Rafael Dalmau i "Quaderns de cultura" de Bruguera.
"Pensadors d'ara i de sempre" és el nom de l'aparador cultural situat a la secció Pensament i creences de la segona planta.
Té periodicitat bimestral i es tracta d'un expositor que vol apropar als usuaris el fons bibliogràfic de figures rellevants de tots els temps vinculades a l'àmbit de la filosofia, les religions i a les creences en general (filòsofs, teòlegs, estudiosos de les religions, etc.).
Han estrenat aquest aparador: Josep Ferrater Mora, Victòria Camps, Adela Cortina i Simone Weil.
Raimon Panikkar és el convidat d'excepció del novembre i desembre de 2018 amb motiu de la celebració de l'Any Raimon Panikkar.
Els aparadors culturals són espais de creació efímera que difonen la narrativa de la sala de lectura de manera atractiva per a l'usuari.
Amb una periodicitat bimensual, la secció de Llengua i Literatura de la biblioteca crea aquest tipus d'instal·lacions al vestíbul de la planta baixa per tal que l'usuari tingui la possibilitat d'escollir lectures a través de temes concrets, els quals s'uneixen a l'aparador sota uns mateixos elements artístics.
Els fantasmes de Henri James per a les novel·les de terror, les fulles mortes de Prévert per les d'amor, un dormitori pels clàssics de capçalera...
Res no descoratja l'equip responsable dels aparadors a l'hora de donar curs a la seva creativitat.
Cada mes hi ha una reunió en què participen les persones que s'han inscrit al club i han llegit l'obra escollida.
L'objectiu és compartir el comentari de la lectura que s'ha fet.
També es programen activitats complementàries amb el propòsit de situar l'autor, la seva obra o la seva època.
De vegades, és el mateix autor o un traductor qui comenta l'obra escollida.
Les reunions de comentari de les lectures són una vegada al mes.
Podeu consultar la programació a les notícies de la web de la biblioteca o a les xarxes socials.
També a la mateixa biblioteca tenim impresa l'agenda amb totes les activitats.
Cal fer la inscripció prèvia al cicle per poder participar en les sessions de comentari dels llibres.
Us podeu informar trucant al 972 202252 o per correu electrònic a [EMAIL].
Si vols consultar la nostra oferta de clubs de lectura selecciona el següent enllaç
Cada dilluns a la tarda podreu participar duna sessió de "Moixaines: cançons i jocs de falda per als més petits".
Els contes explicats són la introducció al món lector dels infants.
Per això, cada dilluns a la tarda podreu venir a escoltar la sessió "Vet aquí un conte".
S'explicaran històries de tot tipus i per tots els gustos: animalades amb personatges de quatre potes, històries divertides i esbojarrades, contes clàssics i populars...
Les tardes de dilluns són de conte!
Al club de lectura de nenes i nens de 7 a 9 anys no pretenem res més enllà de passar-nos-ho bé comentant i expressant el que hem sentit llegint, i jugant sobre el que hem llegit amb els infants que s'uneixin al club.
La sessió dura una hora, i durant la primera part de al sessió parlem de les diferents situacions que passen en el llibre, sobre què ens ha agradat, què no, què hem sentit, què ens han semblat els personatges, com està escrit, i tot allò que vagi sorgint...
La segona part de la sessió ens la passem jugant a diferents jocs inventats prèviament que tinguin relació amb l'argument i el llibre, com per exemple adaptant jocs de taula de l'estiu Supertabu, Party, i d'altres.
També presentem altres obres dels autors llegits.
Alguns dels llibres que llegirem aquest any seran: La Lola vola i altres històries horripilants de Wilfried von Bredov (amb sessió del club el 18 d'octubre), El Bevedor de tinta d'Éric Sanvoisin (amb sessió del club el 15 de novembre) o El meu pare és una pissarra de Jaume Cela (amb sessió del club el 20 de desembre).
Altres llibres que volem llegir aquest any són Un conill menut i saberut de Julian Gough i L'últim violí d'Anna Manso.
Dia: Dijous (Aquesta activitat no es fa tots els dijous.
Cada dijous al matí podreu participar duna sessió de "Moixaines: cançons i jocs de falda per als més petits".
L'objectiu del club es posar en pràctica una sèrie de tècniques i estratègies d'animació lectora per afavorir la competència lectora i l'hàbit lector, i també per poder compartir bons moments de conversa al voltant de la lectura.
La metodologia consisteix en animar als nens a participar, expressar les seves opinions, sentiments i reflexions crítiques en un diàleg obert amb altres nens.
Es tindrà en compte que les lectures siguin àgils, dinàmiques i connectin amb les preferències dels nens.
Són històries sobre mons imaginaris, aventura, amistat, por, humor, etc.
Parlarem de l'autor i/o il·lustrador, farem una posada en comú del que hem llegit, i en algunes ocasions farem algunes activitats relacionades, com ara la lectura de contes.
Totes les reflexions i activitats les anorem posant en el blog on tots seran protagonistes.
Hem llegit els llibres: La Professora que feia faltes d'hortografia de Cuca Canals, La Pel·lícula de la vida de Maite Carranza, El Signe prohibit de Rodrigo Muñoz Avia o l'Illa de les cartes perdudes d'Oriol Canosa.
*Podeu trobar més activitats infantils i familiars a l' agenda
Les nostres recomanacions " Què hi fa aquest llibre a la prestatgeria? "
Fins al dia d'avui Biblioarreu s'ha desplaçat a l'Hospital Josep Trueta de Girona per oferir part del seu fons a tots aquells pacients i familiars que no es poden desplaçar físicament a la biblioteca.
L'objectiu, fer la seva estada a l'hospital una mica més agradable.
Després d'un any i mig el projecte a l'Hospital a poc a poc s'ha anat consolidant.
Tenim 10 voluntaris que un cop per setmana reparteixen llibres, revistes, diaris i DVD's a les plantes: 4-5-6-7-8 de l'Hospital Trueta de Girona.
Des del dia 1 de setembre de 2016 tot el préstec està informatitzat.
Disposem d'una tauleta amb teclat al punt d'informació del mateix hospital per tal de poder fer el préstec un cop finalitzat el servei.
Treballem a partir del Google Drive, així des de qualsevol punt hi podem accedir.
Per exemple, un cop passat el termini de préstec (disposen d'un mes, el mateix temps que tenen els usuaris a la biblioteca), si no han fet el retorn a la bústia del mateix hospital o a qualsevol biblioteca pública de la ciutat de Girona els truquem per telèfon per tal de reclamar-los-el.
Gràcies al suport de l'Obra Social de la Caixa disposem:
El cost de les quotes de les assegurances dels voluntaris van a càrrec de l'Ajuntament de Girona.
Per a més informació podeu enviar un correu electrònic a [EMAIL]
La Biblioteca Pública de Girona ha estès el seu braç cap a l'hospital Trueta.
Des de fa una setmana els pacients del centre poden gaudir d'un complet servei de préstec de llibres, revistes, pel·lícules i música sense haver de moure's de l'habitació.
La Biblioteca, juntament amb l'Associació Biblioarreu, fa arribar el material necessari mitjançant una voluntària que es desplaça fins a l'hospital dos cops per setmana.
Aquesta és la primera vegada que un centre sanitari gironí desplega un projecte d'aquest tipus, però els seus promotors esperen poder-lo ampliar a altres centres en un futur.
Els pacients que estan ingressats a l'hospital Josep Trueta de Girona poden gaudir, des del 16 de setembre, d'un servei de préstec de llibres, DCV i música arran d'un conveni que s'ha signat entre el centre hospitalari, la biblioteca pública de Girona i l'associació Biblioarreu.
Traginant un carretó ple de material, una voluntària de Biblioarreu passa dos dies per setmana per les habitacions dels malalts per oferir-los la possibilitat de llegir un llibre, una revista, un còmic, o veure una pel·lícula o escoltar música.
Els malalts de l'hospital Josep Trueta i els seus familiars podran llegir llibres de qualsevol de les biblioteques públiques de la ciutat de Girona.
És gràcies a un sistema de préstec de llibres gestionat per voluntaris, que fan d'enllaç entre el centre i les biblioteques.
Des de la setmana passada, els pacients ingressats a l'Hospital Josep Trueta disposen d'un nou servei amb l'objectiu de fer-los més agradable la seva estada.
Fruit d'un acord amb la Biblioteca Pública de Girona i l'Associació Biblioarreu, els malalts poden accedir a llibres, revistes, música, pel·lícules o audiollibres del fons de la biblioteca.
El servei permet al pacient poder gaudir d'aquest material sense moure's del llit.
Amb el carnet de la biblioteca els usuaris es poden endur diferents documents (llibres, revistes, pel·lícules, etc.) a casa de manera gratuïta tant si són de la nostra biblioteca com d'altres, tant si sou un particular com si sou una entitat.
Teniu la possibilitat d'emportar-vos fins a 30 documents durant 30 dies.
Els 30 documents són el màxim d'obres que es poden tenir en el mateix moment independentment de la biblioteca on s'agafin.
El nombre de préstecs no és un màxim mensual.
Cada vegada que es tornen documents se'n poden agafar de nous sempre i quan no es sobrepassi aquest límit en el mateix moment.
La biblioteca disposa de 3 màquines d'autopréstec (2 estan situades a la planta baixa i 1 a la primera planta).
A més, disposa d'una bústia de devolució.
La biblioteca ofereix la possibilitat de demanar documents que no formen part del seu fons a través del préstec interbibliotecari.
És un servei gratuït dins el Sistema de les Biblioteques Públiques i Municipals.
Els fons de menys ús estan situats al dipòsit o magatzem de la biblioteca.
La consulta i el préstec d'aquests documents es pot sol·licitar presencialment o a través del correu electrònic [EMAIL], indicant les següents dades:
-Assumpte del missatge: sol·licitud de document del dipòsit
-Nom i cognoms de la persona que sol·licita el document
-Número del carnet de la biblioteca de la persona que sol·licita el document
-Autor del document sol·licitat
-Títol del document sol·licitat
-Edició del document sol·licitat
-Topogràfic del document sol·licitat.
Els documents del dipòsit se serviran el següent dia hàbil a partir de les 13h.
En el cas dels divendres i dissabtes el document se servirà el dilluns a partir de les 13h.
Per a garantir el bon funcionament del servei, és necessari respectar els terminis de devolució del diferent material.
Tres dies abans del venciment rebreu un correu electrònic amb les dates del venciment i amb la possibilitat de fer una pròrroga dels diferents documents sempre i quan no tinguin cap reserva.
Per a cada document i dia que es torna en retard, el programa suma un punt de penalització.
Quan s'arriba a 90 punts el carnet queda bloquejat durant 15 dies per a totes les biblioteques públiques del Sistema de Lectura Pública de Catalunya.
Els punts que resten s'acumulen per a una propera penalització.
Des de casa teniu la possibilitat de fer les renovacions dels documents.
Només us heu de connectar al catàleg Argus i iniciar sessió.
També podeu trucar al 972202252.
La biblioteca ofereix visites guiades per conèixer el fons patrimonial.
S'expliquen les col·leccions fundacionals de la biblioteca, procedents de les desamortitzacions eclesiàstiques (1835-1851), els donatius que s'han anat rebent i les característiques de cada tipus de document, segons tipologia o època d'impressió (manuscrits, incunables, impresos del segle XVI al segle XIX, gravats, cartells, etc).
L'usuari també coneixerà com treballa la biblioteca: quines accions porta a terme, quins serveis ofereixen, quines normatives hi ha per a les col·leccions antigues, etc.
En el decurs de tota l'exposició es podran veure documents originals i visitar els dipòsits del fons patrimonial.
*Consulteu l' agenda de la biblioteca per saber la programació de les visites.
La biblioteca programa diferents visites guiades de caire general per conèixer els espais, els serveis i tot allò que ofereix l'equipament.
Aquesta activitat és gratuïta però cal inscripció prèvia:
- per correu electrònic a [EMAIL]
El punt de trobada és el vestíbul de la planta baixa
Si sou una entitat i esteu interessats en conèixer la biblioteca i us podem fer una visita expressament per a vosaltres adaptada als vostres interessos i perfils.
Heu d'emplenar el formulari i enviar-lo a l'adreça de correu electònic a [EMAIL].
Respondrem a la vostra petició el més ràpid possible.
Us recomanem que feu la petició amb 15 dies d'antelació.
La secció de Patrimoni realitza tres visites a l'any per tal d'explicar i mostrar el fons patrimonial que custodia la biblioteca.
Aquestes visites són a càrrec de Míriam Oviedo, cap de la secció.
Aquesta activitat és gratuïta, però cal inscripció prèvia:
- per correu electrònic a: [EMAIL]
El punt de trobada és el vestíbul de la planta baixa.
Si sou una escola i voleu concertar una visita per conèixer la biblioteca us heu de posar en contacte amb la biblioteca per telèfon (972202252) o per correu electrònic a [EMAIL].
Us recomanem que feu la petició amb antelació.
Aquestes visites són a càrrec dels responsables de la secció infantil i es personalitzaran segons els cursos escolars.
Amb l'objectiu de preservar el fons documental i alhora oferir un bon servei a l'usuari, la consulta i la reproducció del fons antic i patrimonial té unes condicions especials.
La reproducció del fons de reserva es farà mitjançant aquest formulari.
Normativa de consulta a sala i reproducció
Podeu enviar les vostres consultes a la nostra adreça de correu electrònic [EMAIL]
La Biblioteca Carles Rahola cedeix els seus espais per fer presentacions de llibres, conferències, cinefòrums, etc. Aquelles persones que hi estiguin interessades han d'enviar un correu electrònic a la direcció [EMAIL] tot indicant les dates, hora, descripció de l'activitat, etc.
Es tracta d'una sala polivalent adient per col·loquis, concerts, obres de teatre, audicions de dansa, presentacions de llibres, etc. Disposa també d'una sala de descans pels ponents equipada amb cadires, una taula i un penjador, a més d'un lavabo d'ús exclusiu.
L'auditori, una sala moderna i de disseny on predominen els colors blancs, gaudeix d'una bona acústica i un excel·lent equip audiovisual.
Espai polivalent que ofereix la possibilitat de realitzar activitats de naturaleses ben diverses.
Es troba equipat amb material audiovisual.
Espai polivalent on es poden realitzar exposicions amb diferents formats així com altres activitats.
Disposa de llum natural i està completament equipada amb una il·luminació especial per rails regulada a través de l'ordinador general.
Es tracta d'un espai polivalent, adient per xerrades, reunions, clubs de lectura, cursos, etc.
Té una capacitat màxima de 12 persones
Té una capacitat màxima de 8 persones
La Biblioteca Pública Carles Rahola de Girona dóna accés públic i gratuït a Internet i al Libre Office.
Disposa de 50 ordinadors ubicats a les diferents plantes de la biblioteca.
Alguns dels ordinadors situats a la primera planta disposen de lectors de DNI electrònic.
El servei està pensat per la recerca d'informació amb finalitats culturals, d'investigació i de consulta en general.
És important tenir en compte que a Internet algunes informacions poden resultar errònies o incompletes.
Per aquest motiu la biblioteca encoratja als seus usuaris a contrastar la validesa de la informació que trobin a través d'Internet.
LiceuBib uneix la literatura i l'òpera a través dels clubs de lectura que organitzen les biblioteques públiques catalanes, des d'on s'anima la lectura de textos literaris vinculats amb les òperes que es programen al Gran Teatre del Liceu.
El Servei de Biblioteques del Departament de Cultura de la Generalitat de Catalunya i el Gran Teatre del Liceu col·laboren per a la difusió i promoció de la cultura operística, oferint una proposta i recursos adreçada als clubs que tenen lloc a les biblioteques públiques de tot el territori català.
Les biblioteques participants a LiceuBIB reben de part del Servei de Biblioteques els lots de llibres i àudiovisuals per als clubs, seleccions de recursos d'utilitat i un reforç de les seves col·leccions d'òpera.
Per la seva banda, el Liceu els proporciona una conferència d'introducció a cada obra operística i ofereix avantatges per assistir a les representacions de les òperes.
El Servei de Biblioteques confecciona un document per a cadascuna de les obres que es treballaran.
Des d'aquest apartat es podran consultar aquestes guies així com les que editi la pròpia biblioteca.
Consulta més informació del projecte LiceuBib
Consulta els projectes del LiceuBib i Òperabus Girona de la Temporada d'òpera 2018/2019
Selecció de llibres de caràcter divulgatiu sobre òpera i de diverses versions (en CD i DVD) d'algunes de les òperes que LiceuBib i Òperabus Girona han programat de la temporada 2018/2019 del Gran Teatre del Liceu.
A la secció d'audiovisuals trobareu les prestatgeries destinades a la nostra col·lecció tant de cd's com de dvd's.
Les pel·lícules de cinema les trobareu organitzades amb els següents pictogrames que indiquen el seu gènere, també hi trobareu les sèries de televisió i els documentals de creació artística.
La resta de documentals de caire divulgatiu o científic els trobareu ordenats per la matèria corresponent.
A la secció de música a part dels cd's hi trobareu dvd's de concerts o representacions.
Està ordenada per estils de música.
Fent una excepció amb la música clàssica que està ordenada cronològicament per períodes i per compositors.
La Col·lecció Local (CL) recull tot tipus de materials, en qualsevol suport (ja sigui llibres, revistes, audiovisuals, partitures musicals, etc.), relacionats amb el territori gironí i els autors que hi han nascut.
Aquests documents estan ubicats, d'una banda, a la sala anomenada Girona.
Patrimoni i Cultura (segon exemplar, posterior a l'any 1990, prestable, de lliure accés i destinat per a la difusió), que està situada a la segona planta de la biblioteca; i, d'altra banda, al dipòsit (primer exemplar, anterior a 1900, no prestable, de consulta a sala i designat per a la preservació).
Cal afegir que els documents procedents de del Dipòsit Legal de Girona que no són de temàtica gironina no formen part de la CL.
Tots els materials que integren la col·lecció local porten el següent distintiu a la part superior del llom del document.
Accés: aquesta sala és obert a tothom.
En aquest mateix espai hi ha unes taules reservades per a investigadors i usuaris amb carnet de biblioteca que vulguin dur a terme alguna consulta puntual sobre temàtica local.
Fons: està ordenat segons una adaptació de la Classificació Decimal Universal.
Dipòsit: està organitzat de manera correlativa amb els caràcters CL/ al davant del número correlatiu.
Complementen aquesta col·lecció els gèneres literaris com ara la novel·la, la poesia i el teatre d'autors gironins.
Consultes: els materials de dipòsit s'han de sol·licitar a qualsevol taulell de la biblioteca.
Aquests es serviran en un temps mitjà de 10 o 15 minuts.
Així doncs, la Col·lecció Local és un fons viu i que constantment creix amb nous materials.
Qualsevol usuari de la biblioteca pot fer suggerències i l'adquirirem al més aviat possible.
A més, si sou de la província de Girona i heu publicat algun llibre o heu tret algun disc us animem a fer-nos arribar a la biblioteca un exemplar de les vostres obres per tal d'incrementar el fons local i fer-ne difusió.
El fons d'adults es troba distribuït en les tres plantes de la biblioteca.
Literatura: secció dedicada a les llengües i les diferents literatures.
Hi destaca el fons dedicat a la història del llibre.
També hi trobareu el fons de consulta i referència (enciclopèdies, diccionaris i anuaris).
A més dels documents que trobareu distribuïts per aquests espais, recordeu que la biblioteca disposa de 150.000 documents ubicats al dipòsit.
Podeu consultar el nostre catàleg ARGUS per a saber exactament quina és la nostra col·lecció i la seva disponibilitat.
En aquesta sala hi trobareu documents per a infants a partir de 6 anys i per a joves, i també llibres per a pares i mares.
Racó de pares i mares: secció dedicada a llibres de psicologia, educació i salut enfocats des d'un punt de vista maternal i paternal, per ajudar a mares i pares en l'acompanyament del creixement i en l'educació dels seus fills i filles.
Mediateca: pel·lícules, sèries de TV, música i videojocs.
Coneixements: fons amb gran varietat temàtica, dividit al llarg de la sala per un espai de coneixements infantils (6-12 anys) i un altre espai per a estudiants d'ESO, aquest amb llibres senyalats amb un gomet groc.
Idiomes: llibres infantils i juvenils en alemany, anglès, àrab, basc, francès, gallec, italià, romanès, rus i xinès.
Hemeroteca: aquí podreu trobar-hi revistes com el Reporter Doc, Namaka, Cavall fort, Hobby Consolas, Petit Sapiens, I Love english...
Imaginació: són els espais dedicats a l'àlbum il·lustrat, la poesia, el teatre i els còmics.
La part més voluminosa del fons d'imaginació està dedicada a les novel·les, i es divideix en sectors d'edat:
Per a fer una cerca al catàleg us podeu ajudar de les següents indicacions
1) Entra a l'adreça http://elmeuargus.biblioteques.gencat.cat i selecciona "Girona.
Autor: Escriu primer el cognom i després el nom "Pla, Josep"
Títol: Omet els articles del principi
Matèria: La matèria és la temàtica del document.
* Si busques un "dvd" pots especificar-ho al camp matèria.
3) La informació que surt a la pantalla està estructurada en tres columnes.
Localització: Ens diu a quina planta i a quina secció podem trobar el document que cerquem
Topogràfic: Ens especifica el topogràfic que hem de buscar
Estat: Ens especifica si el llibre està disponible, deixat en préstec o si només és de consulta a sala